­­

Nyhedsbrev december 2018

Kære forældre,

Vi tager raske skridt mod julen, og allerede på fredag tager mellem og store gruppebørn på tur efter vores juletræ. Lillegruppen bliver hjemme og nyder freden, pladsen og retten til alt legetøjet. Mandag klipper vi julepynt med bedsteforældre fra kl. 14.30- 16.00. Vi håber Nisse Thorkild besøger os i december. Han kan være lidt af en ballademager, men er som alle nisser glad for risengrød. Så skulle i have en klat grød tilovers, kan vi stille den frem til Nisse Thorkild. Det plejer at formildne hans drillerier…

Vi vil opfordre jer til at **vaske hænder** med jeres børn når i kommer til børnehaven og når i henter igen. For at forebygge bakterie og sygdomsspredning. Check ligeledes jeres barn **hver aften** for **lus.**

**Mødetid: Vi holder morgensamling hver dag kl.9.30- 9.45, vi forventer derfor, at børnene er afleveret inden kl. 9.30 med mindre andet er aftalt.**

**Mobiltelefon:** Giv jeres børn jeres fulde opmærksomhed, **LAD derfor VÆRE med at tale i mobiltelefon i børnehaven.**

**Afhentning:** Når du henter dit barn, skal du altid sørge for at sige farvel til mindst én ansat. Det er vigtigt, at du tager dit barn med, når du kommer for at hente det, også selvom han/hun måske ikke vil hjem: du må ikke lade dig overtale til at gå og komme igen senere. Det giver usikkerhed hos personalet om barnet *er* hentet, uro i børnegruppen generelt og af og til anledning til ’fortrydelse’ hos det barn det drejer sig om. Husk at sige farvel til personalet, når du henter dit barn på legepladsen.

**Parkering:** kirketjeneren har bedt mig videreformidle, at parkering på kirkens område **kun** er tilladt i forbindelse med aflevering og afhentning af jeres børn.

**Lågen:** lad ikke dit barn taste koden og åbne lågen. Dit barn lærer de andre børn koden og vi har pludselig en åben låge. Det ville være utilgiveligt, at tankeløshed fra forældreside resulterede i at børnene forsvandt, løb ud på Bredgade eller andre skrækscenarier. Lågen og koden skal kun håndteres af forældre og voksne.

**Legetøjsdag:** vi har legetøjsdag (og kaffemik kl. 15-16) den sidste fredag i måneden. Lad våben og masker blive hjemme, da disse effekter giver anledning til konflikter og rædsel. Næste legetøjsdag er fredag d. 21.december!

**Kaffemik:** fredag d. 21.december.

**Kalender:**  juletræstur 30.11, klippejulepynt for bedsteforældre 3.12 kl. 14.30-16.00, luciaoptog 13.12 kl. 16.00, kaffemik/gløgg 21.12, juleteater og børnejulefrokost 19.12. Besked følger om de enkelte arrangementer**.**

**Aktiviteter:** musik mandag og sang onsdag. Vestamager gruppen og yoga kører videre.

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Lukkedagene**: lukkedagene for 2018 er: 24.12-31.12. Lukkedagene for **2019** er: 15.4- 17.4, 31.5, 5.6, 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Wilfred og Wilhelm. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God Decembe**r